ΜΙΑ ΣΕΙΡΑ ΤΟΥ NETFLIX
PDM ΚΑΤΑΣΚΕΥΑΣΤΙΚΗ
ΣΙΚΑΓΟ, ΙΛΙΝΟΪΣ 1977
Δεν έχεις ξαναδουλέψει σε κατασκευές;
Όχι. Όπως είπα, απλώς βοηθάω τη μαμά σε δουλειές στο σπίτι.
Μη σκας. Δεν είναι δύσκολο. Έχεις σωστή διάπλαση για τη δουλειά.
-Ευχαριστώ. -Μπες, απάντησε σε μερικές ερωτήσεις.
Μην το θεωρήσεις συνέντευξη για δουλειά.
Τι μυρίζει έτσι;
Μάλλον θα 'ναι κάνα νεκρό ρακούν ή κάτι τέτοιο στην ανθρωποθυρίδα.
-Ορίστε. -Τι είναι αυτό;
Εσύ τι λες…
Είναι RC Cola. Τι στο καλό έχεις πάθει;
Συγγνώμη.
-Ευχαριστώ. -Ναι.
Λοιπόν, ψάχνεις για πλήρες ωράριο, μερική απασχόληση;
Θα δεχτώ όσες ώρες μπορείς να μου δώσεις.
Εξαρτάται τι θες να κάνεις.
Το PDM σημαίνει χρωματισμοί, σχέδιο και συντήρηση.
Οπότε, κάθε είδους δουλειά που πρέπει να γίνει.
Πας συχνά στο μπαρ;
Γιατί δεν σε έχω ξαναδεί εκεί.
Έλα.
Έλα να σου δείξω κάτι.
Είσαι καθολικός;
Ο μόνος κόμπος που θυμάμαι από τους προσκόπους.
Αιμοστατική ταινία.
Είναι πολύ σφιχτός, έτσι;
Το χέρι θα γίνει μοβ αν το αφήσω έτσι.
Κοίτα με.
Θέλω να σου δείξω ένα κόλπο.
Έλα, φίλε.
Μην αντιστέκεσαι.
Δεν θέλεις να με νευριάσεις.
Πίστεψέ με.
-Σε παρακαλώ, Θεέ μου! -Ο Θεός δεν μπορεί να σε βοηθήσει.
Εγώ είμαι ο Θεός.
Στις φυλακές του Ιλινόις ετοιμάζονται να εκτελέσουν
έναν από τους πιο διαβόητους δολοφόνους.
Ομοσπονδιακός δικαστής αποφάσισε
ότι η εκτέλεση του Τζον Γουέιν Γκέισι μπορεί να προχωρήσει.
Θα πεθάνει με θανατηφόρο ένεση στις 10 Μαΐου.
Ο δολοφόνος έχει δύο μήνες ακόμα ζωής,
μετά από μια νομική μάχη που κράτησε πάνω από 14 χρόνια.
Ο Φρανκ Κάριερ θα μας πει περισσότερα.
Ήταν 1978.
Ο κόσμος είδε φρικτές εικόνες με σάκους μεταφοράς πτωμάτων
να βγαίνουν από την οικία του Τζον Γουέιν στο Σικάγο.
Ο Γκέισι, που αργότερα καταδικάστηκε για τις δολοφονίες
τριάντα τριών νεαρών και καταδικάστηκε να πεθάνει…
Επιτέλους, θα τον εκτελέσουν.
Αν κάνεις κάτι τέτοιο, δεν σου αξίζει να ζεις.
Θα καεί στην κόλαση και όχι γρήγορα.
Είναι ο χειρότερος όλων.
Δεν είναι ο χειρότερος.
Ποιος είναι χειρότερος;
Ο γείτονάς μου.
Έχεις μυρίσει ποτέ πτώμα, Λίντα;
-Όχι. -Εγώ έχω.
Ο Τζεφ τούς μαγείρευε δίπλα.
Η μυρωδιά έμπαινε απ' τον αεραγωγό στο σπίτι μου.
Δεν μπορώ να την ξεχάσω.
Εκείνη τη μυρωδιά.
Τι διάολο;
Συγγνώμη. Εκεί κάθεται ο φίλος μου.
Γαμημένε τρελάρα!
Ηρέμησε.
Θα σε κανονίσω, εξυπνάκια.
Είσαι φρικιό, διάολε!
Πενήντα δολάρια για το αυτόγραφό σου; Αποκλείεται.
Έλα, φίλε.
Αυτό θα πρέπει να αξίζει τουλάχιστον εκατό δολάρια.
Θα είναι συλλεκτικό κομμάτι. Σου κάνω έκπτωση.
Θα σου δώσω και φωτογραφίες πορνό που μου στέλνουν τα κορίτσια.
Δεν τις χρειάζομαι.
Φωτογραφίες πορνό;
Με το πράμα τους έξω και όλα.
Εντάξει, Τζέι Ντι.
Αυτές είναι μαλακίες!
Συγγνώμη, παιδιά.
Μη θυμώνετε επειδή με είδε ο ήλιος σήμερα.
Γιατί τον αφήνουν να προαυλίζεται;
Καριόλη!
Βαρέθηκα την ασέβειά σου.
Ασέβεια;
Παίζεις με το φαγητό, κάνεις αστεία,
πουλάς αυτόγραφα λες κι είσαι διάσημος;
Θεωρείς τη φυλακή παιχνίδι; Είμαστε εδώ για να διασκεδάζεις;
Άκου, δεν ήθελα να φανώ ασεβής.
Προσπαθώ να περάσω τον χρόνο μου.
Όπως κι εσύ.
Δεν είσαι το ίδιο. Εγώ εξιλεώθηκα για τις αμαρτίες μου.
Ό,τι κι αν έκανες εσύ, είναι σαφές ότι δεν έχεις τύψεις.
Ως χριστιανός, θεωρώ προσβλητική τη συμπεριφορά σου.
Εντάξει.
Κόψε τις μαλακίες και τα παιχνίδια.
Σκάρβερ! Πάμε μια βόλτα.
Χριστέ μου.
Και γιατί ακριβώς κάνετε έρευνα για τον κο Ντάμερ;
Δεν κάνω έρευνα. Θέλω να μάθω τι έκανε και μπήκε φυλακή.
Γιατί γίνεται τόσος ντόρος.
Επειδή ήμουν στην απομόνωση, δεν είχα ενημέρωση.
Το σύστημα λέει πως λόγω της ψυχιατρικής σας κατάστασης,
απαγορεύεται η πρόσβαση σε κάποιες πληροφορίες.
Ακούστε, όπως είπα στους γιατρούς,
κάποιες τροφές μου προκαλούν ψυχωσικά επεισόδια.
Ξέρετε, το ψωμί, η επεξεργασμένη ζάχαρη, οι τεχνητές αηδίες.
Από τότε που άλλαξα διατροφή και βρήκα τον Χριστό…
είμαι καλά.
Ελάτε, κυρία Τζι. Σας παρακαλώ;
ΚΑΝΙΒΑΛΟΣ
ΤΡΕΛΟΣ ΣΚΟΤΩΣΕ 17 ΚΑΙ ΤΟΥΣ ΕΦΑΓΕ
ΘΥΜΑΤΑ "ΖΩΝΤΑΝΑ ΖΟΜΠΙ"
ΤΟ ΜΑΓΑΖΑΚΙ ΤΟΥ ΤΡΟΜΟΥ
Η ΑΣΤΥΝΟΜΙΑ ΠΑΡΕΔΩΣΕ ΞΑΝΑ ΣΤΟΝ ΝΤΑΜΕΡ ΕΝΑΝ ΝΕΑΡΟ ΑΠΟ ΤΟ ΛΑΟΣ
ΚΑΤΑΦΕΡΕ ΝΑ ΞΕΦΥΓΕΙ
ΓΥΜΝΟ ΑΓΟΡΙ ΜΑΤΩΜΕΝΟ ΚΕΦΑΛΙ
ΤΟΝ ΕΠΕΣΤΡΕΨΕ Η ΑΣΤΥΝΟΜΙΑ
ΤΟ ΠΤΩΜΑ ΤΟΥ ΠΑΙΔΙΟΥ
ΥΔΡΟΧΛΩΡΙΚΟ ΟΞΥ
14 ΕΤΩΝ
ΟΙ ΣΥΓΓΕΝΕΙΣ ΑΝΗΣΥΧΟΥΣΑΝ ΓΙΑ ΤΟΝ ΥΠΟΠΤΟ
…έπινε πολύ. Κι όταν έπινε πολύ,
ναι, γινόταν βίαιος.
Ίσως εκεί άρχισαν όλα να πηγαίνουν στραβά για τον Γκέισι.
Δεν ξέρει ούτε δείχνει να νοιάζεται.
Χάνεται στους πίνακές του.
Είναι ο Χριστός όπως τον βλέπω μέσα μου.
Κι είναι μονολιθικό, γιατί έτσι είναι κι ο Χριστός για μένα.
-Είναι τα πάντα για όλους τους ανθρώπους. -Ανησυχείς να αντιμετωπίσεις τον Θεό;
Όχι. Νιώθω άνετα μαζί του.
Στις καθολικές λειτουργίες,
βοηθάω τον ιερέα εδώ και δέκα χρόνια.
Και δεν έχω τύψεις γι' αυτό.
Εξομολογήθηκα, κοινώνησα.
Οπότε, έχω συμφιλιωθεί με τον εαυτό μου.
Ο Τζον Γκέισι αντιμετωπίζει την εκτέλεση με θανατηφόρο ένεση.
Αύριο θα ακούσουμε πώς εκείνος είναι το θύμα επειδή κρίθηκε ένοχος.
Γεια.
Μπορώ να σας μιλήσω;
Βεβαίως.
Λοιπόν, γιατί νομίζετε ότι είμαστε τόσοι πολλοί τώρα;
Οι κρατούμενοι εννοείς;
Όχι.
Εννοώ οι τύποι σαν εμένα.
Άτομα που τα αποκαλούν
κατά συρροή δολοφόνους.
Δεν ξέρω αν ξέρει κανείς την απάντηση.
Κάποιοι λένε ότι φταίει η διαπολιτειακή οδός.
Μια σχετικά νέα εφεύρεση στην ιστορία της χώρας.
Μπορείς να σκοτώσεις κάποιον και να εξαφανιστείς γρήγορα.
Πετάς το πτώμα πολύ μακριά.
Ή ίσως έφταιξε ο Β' Παγκόσμιος Πόλεμος ή το Βιετνάμ.
Οι μπαμπάδες γυρνούν από τον πόλεμο με τραύμα. Δεν συζητούν.
Είναι απόντες, βίαιοι. Ανατρέφουν προβληματικούς γιους.
Υπάρχει και η έκρηξη κι η ευρεία διαθεσιμότητα πορνογραφίας,
που δεν υπήρχε μέχρι τη δεκαετία του '70.
Πιστεύετε ότι υπάρχει περίπτωση…
να είσαι κακός;
Θα μπορούσες να μαντέψεις ότι το πιστεύω.
Ξέρετε, πήγα στην εκκλησία όταν ήμουν μικρό παιδί.
Και ένα Χαλοουίν, πήγα ντυμένος ως διάβολος.
Και για κάποιον λόγο, ένιωσα καλά μ' αυτό.
Μετά μεγάλωσα λιγάκι.
Και του έφτιαξα έναν βωμό.
Στον διάβολο.
Και σχεδίαζα να φτιάξω έναν σε κανονικό μέγεθος.
Γι' αυτό φυλούσα πολλά από τα ανθρώπινα μέλη.
Ακόμα και σε ταινίες, όπως στον Πόλεμο των Άστρων,
πάντα μ' αρέσουν πιο πολύ οι κακοί, καταλάβατε;
Κι εμένα.
Οι ρόλοι είναι πιο καλογραμμένοι.
Ναι.
Τι θέλεις να με ρωτήσεις, Τζεφ;
Λοιπόν…
Παρακολουθούσα εκείνον τον Τζον Γουέιν Γκέισι
στις ειδήσεις.
Ο κόσμος λέει ότι είμαστε ίδιοι,
γιατί κάναμε κι οι δύο φρικτά πράγματα.
Αλλά…
νομίζω ότι είμαστε διαφορετικοί.
Εγώ παραδέχτηκα τα πάντα.
Όλα.
Κι ο Γκέισι ακόμα λέει ότι δεν το έκανε.
Εγώ ήθελα τη θανατική ποινή.
Κι εκείνος έλεγε ότι δεν φοβάται να πεθάνει,
επειδή
συμφιλιώθηκε με τον Θεό.
Και ότι θα πάει στον παράδεισο.
Η ερώτησή μου είναι αυτή.
Πιστεύετε ότι ο Θεός τον συγχώρεσε για όλα αυτά;
Ρωτάς για εκείνον ή για σένα, Τζεφ;
Δεν νομίζω ότι αξίζω συγχώρεση γι' αυτά που έκανα.
Δεν είναι το θέμα αν την αξίζεις, Τζεφ.
Αυτό είναι το θέμα της χάρης. Δεν την αξίζουμε, αλλά την παίρνουμε.
Ο Ιησούς δεν ήταν μόνος όταν πέθαινε στον σταυρό.
Υπήρχαν δύο εγκληματίες που σταυρώθηκαν μαζί του.
Κι ένας απ' αυτούς είπε στον Ιησού κάπως κοροϊδευτικά.
"Αν είσαι ο Υιός του Θεού, γιατί δεν σώζεις τον εαυτό σου;
Και σώσε κι εμάς συγχρόνως".
Αλλά ο άλλος φωνάζει στον τύπο και λέει "Περίμενε.
Είμαστε εγκληματίες. Θα πάθουμε αυτό που μας αξίζει.
Αλλά αυτός, ο Ιησούς,
δεν έκανε κάτι κακό".
Και μετά λέει στον Ιησού
"Θυμήσου με όταν μπεις στη βασιλεία σου".
Ο Ιησούς στρέφεται προς το μέρος του.
Και ξέρεις τι λέει;
Λέει "Σήμερα θα είσαι μαζί μου στον παράδεισο".
Δεν ρώτησε για ποιο έγκλημα τον σταύρωσαν, δεν ρώτησε αν είχε μετανιώσει.
Το μόνο που έπρεπε να κάνει για να σωθεί
ήταν να πιστέψει ότι ο Ιησούς ήταν Υιός του Θεού.
Και ας μην ξεχνάμε, Επουράνιε Πατέρα,
ότι είσαι ένας στοργικός, φιλεύσπλαχνος και δίκαιος Θεός.
Και ζητάμε να δείξουμε έλεος και συγχώρεση στις ζωές μας
όπως εσύ έδειξες έλεος και συγχώρεση σ' εμάς.
Εις το όνομα του Πατρός, του Υιού και του Αγίου Πνεύματος.
Αμήν.
Και η Σάντρα;
Είναι καλά. Θα γεννήσει το δεύτερο μωρό της.
Δόξα να 'χει ο Κύριος. Αγόρι ή κορίτσι;
Δεν ξέρουμε ακόμα. Θα μάθουμε την άλλη εβδομάδα.
-Δώσ' της χαιρετισμούς. -Θα το κάνω.
Λοιπόν, γιατί ήθελες να με δεις;
Λοιπόν, πάστορα…
αυτά που είπατε στην προσευχή σχετικά με τη συγχώρεση,
με το έλεος.
Ξέρω ότι αυτό είναι το χριστιανικό φέρσιμο.
Όλοι έχουμε φανεί ανεπαρκείς.
Και κάποια στιγμή στη ζωή, όλοι αξίζουμε τη χάρη.
Όμως, όσον αφορά τον Τζεφ Ντάμερ…
δεν μπορώ να τον συγχωρήσω.
Παρόλο που ίσως κάτι να μην πηγαίνει καλά με το μυαλό του
ή να μην μπορούσε να ελέγξει τον εαυτό του…
δεν μπορώ.
Η καρδιά μου είναι γεμάτη μίσος.
Εκδίκηση.
Νόμιζα ότι θα ήταν αρκετό να περάσει την υπόλοιπη ζωή του στη φυλακή.
Δεν είναι.
Θέλω να τον δω να υποφέρει.
Έχω εφιάλτες σχετικά μ' αυτό.
Και βλέπω τον εαυτό μου να του κάνει κακό.
Να του προκαλώ πόνο,
να τον κάνω να ικετεύει για έλεος.
Φοβάμαι, πάστορα.
Φοβάμαι πολύ.
Μακάρι να μπορούσα να ξεπεράσω αυτά τα συναισθήματα.
Ξέρετε,
να σταματούσα να ζω μέσα στην εκδίκηση.
Θα ήθελα να πάω σε ένα καλύτερο μέρος.
Ίσως… Δεν ξέρω.
Ίσως όχι στη συγχώρεση, αλλά σε κάτι παρόμοιο;
Γιατί αν συνεχίσει να με τρώει το μίσος και ο θυμός…
δεν θα αναγνωρίζω πια τον εαυτό μου.
Έχεις μεγάλη καρδιά.
Που μπορεί να είναι συγχρόνως ευλογία και κατάρα.
Έχεις κάθε δικαίωμα να νιώθεις έτσι και να κάνεις τέτοιες σκέψεις.
Μα πώς θα τις σταματήσω;
Δεν μπορείς.
Μπορείς να προσεύχεσαι για δύναμη και να ζητάς καθοδήγηση από τον Θεό
κάθε μέρα.
Και να έρχεσαι πιο συχνά στην εκκλησία.
Ναι.
Δεν θα γίνει μέσα σε μια νύχτα.
Θέλει χρόνο.
Και μια μέρα, ίσως σε έναν μήνα από τώρα,
ίσως σε έναν χρόνο…
θα δεις κάπου το πρόσωπο του Ντάμερ
και δεν θα νιώσεις τίποτα.
-Γεια, μπαμπά. -Γεια σου.
Πώς είσαι;
-Χαίρομαι που σε βλέπω. -Κι εγώ.
-Φαίνεσαι καλά. -Ευχαριστώ.
Φαίνεσαι πιο υγιής.
-Αλήθεια; -Ναι.
Ίσως είναι τα χάπια που ξεκίνησα. Μου έδωσαν Prozac.
-Ναι; -Ναι.
Νομίζεις ότι σε βοηθάει;
Ναι, νομίζω ότι βοηθάει να νιώθω πιο ισορροπημένος.
Δεν υπάρχει ποτό εδώ μέσα. Ευθυνόταν πολύ για το πρόβλημά μου.
Ναι, έτσι νομίζω κι εγώ.
Σου λείπει το ποτό;
Κάθε ώρα και κάθε μέρα.
Ναι.
Οπότε, μάλλον είναι καλό που δεν μπορώ να βρω.
Σκεφτόμουν εσένα και τη Σάρι.
Θα πρέπει να πάτε διακοπές με τα λεφτά από το βιβλίο.
Ναι, το βιβλίο.
Το βιβλίο δεν πήγε πολύ καλά.
Οι κριτικές ήταν καλές, αλλά… Καταλαβαίνω το γιατί.
Νομίζω ότι πολλοί…
θεώρησαν ότι προσπαθούσα να βγάλω κέρδος από τα θύματα.
Δεν είναι αλήθεια. Αλλά τι μπορείς να κάνεις;
Μάλλον ήταν καταραμένο από την αρχή, οπότε…
Ναι.
Θέλω κάτι να σου πω.
Κάτι που σχεδιάζω να κάνω.
Θέλω να βαπτιστώ.
Τζεφ, αυτό είναι υπέροχο, γιε μου.
Περίμενα ότι θα χαρείς.
Το θέμα είναι ότι δεν έχουν δεξαμενή βάπτισης εδώ
και πρέπει να βρω κάποιον να με βαπτίσει.
Είναι υπέροχο.
Και ξέρεις…
με τη βάπτιση ξεπλένεις όλες σου τις αμαρτίες.
Ο Θεός σε συγχωρεί, αυτό είναι το ένα. Ξέρω ότι μπορεί να το κάνει, αλλά…
Μάλλον αυτό που ήθελα να σε ρωτήσω είναι αν…
Αν μπορείς να με συγχωρήσεις.
Θα το κάνω.
Θα σε συγχωρήσω, γιε μου.
Σε συγχωρώ.
Το έχω κάνει.
Γιατί είσαι ο γιος μου.
Ναι.
Ωραία.
Ευχαριστώ, μπαμπά.
Γεια σου.
Γκλέντα, ευχαριστώ που ήρθες.
Ευχαριστώ για την πρόσκληση. Ωραίους γάμους κάνετε οι Λαοτινοί.
Παρακαλώ, κάθισε.
Ουίσκι;
Όχι, δεν θέλω.
Είναι παράδοση.
Εντάξει.
Είναι δυνατό.
Καλύτερα να μην πιεις πολύ,
αλλιώς δεν θυμάσαι καν τον γάμο του γιου σου.
Χαίρομαι για σένα, Σούντον.
Εσύ κι η οικογένειά σου το αξίζετε.
Ειδικά μετά από όσα συνέβησαν.
Είναι μια καλή μέρα.
Προσπαθώ να χαρώ για τους δικούς μου.
Χαμογελάω. Προσπαθώ να είμαι δυνατός.
Περιμένω να νιώσω ξανά ο εαυτός μου.
Μα απλώς χειροτερεύει.
Γιατί κάθε πρωί ξυπνάω
και θυμάμαι ότι ο Τζέφρι Ντάμερ είναι ακόμα ζωντανός.
Αλλά όχι ο Κόνερακ.
Όχι ο γιος μου.
Το καταλαβαίνω.
Ίσως το καλύτερο που μπορούμε να κάνουμε είναι να παριστάνουμε τους δυνατούς.
Και τελικά, μια μέρα, ίσως ξεχάσουμε ότι προσποιούμαστε.
Έλα, Σούντον.
Πάμε στην πίστα να τους δείξουμε πώς γίνεται.
Εντάξει.
"Ντάμερ εναντίον Ιησού";
Είναι αληθινό;
Είναι το τελευταίο τεύχος της σειράς του.
Εκεί που λες ότι δεν υπάρχει πιο χαμηλά…
Είναι άρρωστο. Είναι λες και τον κάνουν υπερήρωα.
-Ελευθερία του λόγου κι αηδίες. -Το ξέρω.
Αν και δεν ξέρω ποιος πρέπει να προσβληθεί πιο πολύ, εμείς ή ο Ιησούς.
Τι θα κάνουμε;
Λέω να κάνουμε κι άλλη αγωγή.
Μα χάσαμε στην τελευταία. Δεν θα χάσουμε πάλι;
-Υπάρχει αυτή η περίπτωση. -Τότε, αξίζει;
Λες να συγχωρέσουμε και να ξεχάσουμε τι έκανε ο Ντάμερ
και να αφήσουμε αυτούς εδώ να θησαυρίζουν;
Γιατί να καταβάλουμε τόση προσπάθεια για άλλη μία αγωγή
αν τελικά χάσουμε στο δικαστήριο;
Γιατί στέλνει ένα μήνυμα.
Θυμίζει στον κόσμο ότι ο Τζεφ Ντάμερ δεν είναι υπερήρωας.
Είναι κατά συρροή δολοφόνος.
Τους θυμίζει επίσης ότι οι γιοι μας δεν ήταν μόνο θύματα του Τζεφ Ντάμερ.
Ήταν αληθινοί άνθρωποι. Έζησαν.
Τραγουδούσαν στη χορωδία,
αγαπούσαν τον χορό, πείραζαν τις αδερφές τους.
Ήταν νέοι που είχαν ελπίδες και όνειρα για το μέλλον.
Και μητέρες…
που τους αγαπούσαν.
Οπότε, ακόμα κι αν χάσουμε τη δίκη,
αν καταφέρουμε και περάσουμε αυτό το μήνυμα, θα κερδίσουμε χωρίς νίκη.
Ξέρω ότι δεν θα το διαβάσω.
Αλλά ελπίζω ο Ιησούς να ξυλοφορτώσει τον Τζέφρι Ντάμερ.
Μην κοιτάτε απευθείας.
Βάλτε αυτά.
Ευχαριστώ.
Δύσκολο να αμφιβάλεις για την ύπαρξη του Θεού.
Ολική έκλειψη ηλίου.
Την ώρα που εκτελείται ο Τζον Γουέιν Γκέισι.
Την ίδια μέρα βαπτίζεται ο Τζέφρι Ντάμερ.
Την έχουμε για αποκατάσταση τραυματισμών. Σας κάνει;
Ναι, έτσι πιστεύω.
Χρειάζεστε κάτι άλλο;
Μου δίνετε ό,τι ζητάω. Το περίμενα πολύ πιο δύσκολο.
Η θρησκεία κατευνάζει.
Κύριε διευθυντή, του μίλησα και θα σας πω
ό,τι είπα και στους ιερείς σας.
Ο Ντάμερ θέλει να σωθεί.
Είναι ειλικρινές.
Τζον Γουέιν Γκέισι,
θέλεις να πεις κάτι τελευταίο;
Τι θα λέγατε
να μου φιλούσατε τον κώλο;
Καλές τελευταίες λέξεις;
Πού πας, Τζέι Ντι;
Θα βαπτιστώ.
Μπράβο σου, Τζεφ.
Σου το έραψε κάποιος;
Ναι, ωραίο δεν είναι;
Κάποια κυρία στην Οκλαχόμα.
Καριόλη.
Τζεφ,
σε βαπτίζω εις το όνομα του Πατρός…
του Υιού
και του Αγίου Πνεύματος
για τη συγχώρεση της αμαρτίας.
Δεν ξέρω τι να κάνω.
Παντοδύναμε Θεέ, Επουράνιε Πατέρα, πρέπει να μου πεις!
Πρέπει να μου πεις τι να κάνω!
Επίσημη ώρα θανάτου, 12:58.
-Καλώς ήρθες στην οικογένεια του Θεού. -Ναι.
Συγχαρητήρια, Τζεφ.
Σώθηκες.
Ευχαριστώ.
Σας ευχαριστώ.
Μίλα μου, Κύριε.
Πες μου τι πρέπει να κάνω.
Θα το κάνω.
ΒΙΒΛΟΣ
Ώρα για δουλειά.
Λοιπόν, Τζέι Ντι,
τι θα κάνεις με τα 25 σεντς την ώρα;
Θα τα ξοδέψεις σε πορνό ή τσιγάρα;
Δεν ξέρω.
Μάλλον θα τα δώσω στην εκκλησία.
Αυτό είναι τρισάθλιο.
Μου την έφερες.
Σε δουλεύω, δικέ μου.
Ώρα για δουλειά.
Ακούστε. Θα έχετε βοήθεια σήμερα το πρωί.
Φυσικά.
Κανένα πρόβλημα.
Θα καθαρίσω τα αποδυτήρια. Θα με βοηθήσεις;
Εντάξει.
Τζέσι;
Τι του έκανες;
Μην κλαις για εκείνον.
Δολοφόνησε τη γυναίκα του.
Τη μαχαίρωσε πέντε φορές. Πήγε να το φορτώσει σε δύο μαύρους.
Απίστευτο δεν είναι;
Αλλά δεν συγκρίνεται με ό,τι έκανες εσύ.
Δεν τους σκότωσες απλώς.
Βεβήλωσες τα σώματά τους.
Και κανιβάλισες τη σάρκα τους.
Απάντησέ μου, Ντάμερ!
Έφαγες τη σάρκα τους;
Ναι.
Και το 14χρονο αγόρι;
-Ναι. -Τι στον διάολο;
Γιατί το έκανες;
Το απολάμβανες;
Ήμουν χαμένος.
Απομακρύνθηκα από τον Θεό.
Ώστε, πιστεύεις στον Θεό;
Ναι, πιστεύω.
Γύρισα στον Θεό.
Νιώθω…
αλλαγμένος.
Κι εγώ πιστεύω στον Θεό.
Αλλά ο Θεός μου είναι θεός εκδίκησης.
Και τιμωρεί το κακό.
Το κάνει εδώ και καιρό.
Κι όταν δεν μπορεί να το κάνει ο ίδιος, στέλνει σκεύη για την απονομή δικαιοσύνης.
Ο Κύριος μου μίλησε, Ντάμερ.
Μου ζήτησε να σε τιμωρήσω
για όλες τις αθώες ζωές που αφαίρεσες και τις οικογένειες που διέλυσες.
Μπορείς να πείσεις τον εαυτό σου ότι ο Θεός σε συγχώρεσε.
Αλλά δεν θα ξεφύγεις από την οργή Του.
Πάντα καταφέρνει να σε βρει.
Πάντα.
Βλέπεις, Ντάμερ;
Είμαι το σκεύος Του.
Καταλαβαίνεις;
Εντάξει.
Σ' άρεσε να τους βλέπεις να πονούν, έτσι;
Και το 14χρονο αγόρι,
όταν του έκανες φρικτά πράγματα…
Όχι.
Τους νάρκωνα για να μη νιώσουν κάτι.
Λοιπόν, Ντάμερ,
εσύ θα νιώσεις την κάθε στιγμή.
Εις το όνομα του Πατρός…
του Υιού
και του Αγίου Πνεύματος.
Αμήν.
Εμπρός;
Ο ίδιος.
Όχι.
Εντάξει, ερχόμαστε αμέσως.
ΝΟΣΟΚΟΜΕΙΟ ΝΤΙΒΑΪΝ ΣΕΪΒΙΟΡ
-Κύριε Ντάμερ… -Είναι καλά; Να τον δούμε;
Απλώς…
Έχω άσχημα νέα.
Όχι.
Θεέ μου, Τζεφ, λυπάμαι.
Σ' αγαπάω.
Σ' αγαπάω από τη μέρα που γεννήθηκες.
Θα σ' αγαπάω μέχρι να πεθάνω.
Τι;
Δεν είπα κάτι, σωστά;
Κύριε Ντάμερ, κυρία Φλιντ;
Παρακαλώ.
Δεν καταλαβαίνω.
Το πτώμα του Τζεφ αποτεφρώθηκε. Έστειλαν τις στάχτες στη Σάρι κι εμένα.
Τις μισές στάχτες.
Οι άλλες μισές πήγαν σ' εμένα, τη μητέρα του.
Μετά τη δολοφονία του γιου σας,
έγινε νεκροψία.
Και όταν το κάνουν αυτό, το πτώμα είναι…
Κομμένο;
Ο Λάιονελ τα ξέρει καλά αυτά.
Αυτός παρακίνησε το ενδιαφέρον του Τζεφ.
Είσαι το κάτι άλλο, έτσι, Τζόις;
Να σας πω; Μπορούμε να…
Ο εγκέφαλος αφαιρέθηκε για να εξακριβωθεί η αιτία θανάτου.
Τώρα, η κυρία Φλιντ θεωρεί ότι έχουμε μια ευκαιρία
να βγει κάτι καλό από όλο αυτό.
Επιστήμονες στο πανεπιστήμιο Φρέσνο θέλουν να μελετήσουν τον εγκέφαλό του.
Περιμένετε. Δεν καταλαβαίνω.
Πού ήταν ο εγκέφαλός του τόσο καιρό; Πού είναι τώρα;
Στο Μάντισον.
Στο εργαστήρι παθολογίας, στο πανεπιστήμιο του Ουισκόνσιν.
ΔΕΙΓΜΑ ΤΖΕΦΡΙ Λ. ΝΤΑΜΕΡ
Αποκλείεται.
Λάιονελ, σε παρακαλώ. Άκου έστω για μία φορά.
Άφησε διαθήκη.
Είπε ότι ήθελε να αποτεφρωθεί όλο του το σώμα.
Ο εγκέφαλος είναι μέρος του σώματος.
Δεν ήθελε ανοιχτό φέρετρο ούτε κηδεία ούτε ταφόπλακα.
Αν νοιάζεσαι τόσο για τις επιθυμίες του,
γιατί έκανες μνημόσυνο;
Ήταν λίγοι οικογενειακοί φίλοι.
Αλλά όχι η μητέρα του.
Ο εγκέφαλος πρέπει να αποτεφρωθεί. Έπρεπε να είχε ήδη.
Έχουμε την ευκαιρία να μάθουμε γιατί ήταν όπως ήταν.
Ήταν κάτι εκ γενετής;
Ίσως υπήρχε κάποιος μικρός όγκος;
Νομίζω ότι ο καθένας μας έχει τη δική του ιδέα γιατί ο Τζεφ ήταν έτσι.
Σταμάτα. Ντροπή σου.
Ξέρεις, έκαναν ακριβώς το ίδιο
με εκείνον τον Τζον Γουέιν Γκέισι.
Έβγαλαν τον εγκέφαλό του και έκαναν αναλύσεις.
Ξέρεις τι συμπέραναν; Απόλυτα φυσιολογικός.
Αυτό θα πουν για τον Τζεφ.
Πώς το ξέρεις;
Η απάντηση είναι όχι, Τζόις.
Αποκλείεται.
Νομίζω ότι πρέπει να το αφήσουμε πίσω μας.
Σταμάτα να το παρατείνεις
και προχώρα.
Κύριε Ντάμερ, αυτό είναι κάτι που η κυρία Φλιντ θα κυνηγήσει δικαστικά.
Ναι, είμαι βέβαιος.
Αν είσαι καλός, θα σε αφήσω να δεις κινούμενα σχέδια.
Εντάξει. Για να δούμε.
Έχουν Oreo, Chips Ahoy και Kee…
Μπισκότα!
Εντάξει. Ποια θέλεις;
Όλα!
Θα σου πάρω δύο. Ξέρεις γιατί; Γιατί είσαι κακομαθημένο.
Και γιατί είσαι κακομαθημένος; Γιατί είσαι το διαβολάκι μου.
Έλα, βοήθησέ με να τα βάλω πάνω.
Θα με βοηθήσεις σαν μεγάλο παιδί;
Ο ΘΑΝΑΤΟΣ ΕΝΟΣ ΤΡΕΛΟΥ Η ΜΑΦΙΑ ΔΟΛΟΦΟΝΗΣΕ ΤΟΝ ΚΑΝΙΒΑΛΟ
Επόμενος.
Το δικαστήριο αναγνωρίζει ότι έχουμε μια ασυνήθιστη κατάσταση.
Δεν την έχω ξανασυναντήσει και μάλλον ούτε πρόκειται στο μέλλον.
Έχουμε σύγκρουση συμφερόντων από τους δύο γονείς του νεκρού.
Αναγνωρίζω τη δήλωση επιθυμιών του Τζέφρι Ντάμερ.
Επίσης, ανησυχώ για το θέμα του επιλόγου.
Είναι ένα μάλλον κακό κεφάλαιο στην ανθρώπινη ύπαρξή μας.
Πιστεύω ότι θα ωφελήσει τον κόσμο
και όσους εμπλέκονται να υπάρξει ένας επίλογος.
Ότι αυτό το θέμα λύθηκε δια παντός
και ότι προχωράμε.
Επομένως…
αποφασίζω να καταστραφεί ο εγκέφαλος.
Πρέπει να πω, επίσης, ότι διαφωνώ με τη φύση της έρευνας.
Όταν κάποιος σκεφτεί ένα άτομο σαν τον αποθανόντα,
υπάρχει ο πειρασμός να προσπαθήσει να καταλάβει,
και να καταλάβει καθοριστικά,
γιατί κάποιος σαν τον Τζέφρι Ντάμερ είναι αυτός που είναι.
Ή ήταν.
Νομίζω ότι υπάρχει πραγματικός κίνδυνος εκεί.
Δεν υπάρχουν εύκολες απαντήσεις σχετικά με κάποιον τέτοιο.
ΛΕΙΨΑΝΑ ΔΩΡΗΤΗΣ: ΝΤΑΜΕΡ, ΤΖΕΦΡΙ
Δεν θα καταλάβετε ποτέ γιατί έκανε ό,τι έκανε.
Είναι μια άβολη αλήθεια, αλλά πρέπει να την αποδεχτείτε.
Ευχαριστώ που με δεχτήκατε, κυρία Γιανγκ.
Εκτιμώ την υπομονή σας, κυρία Κλίβελαντ.
-Το αναβάλαμε πολλές φορές. -Επτά.
Συγγνώμη;
Επτά φορές.
Τόσες φορές το γραφείο σας ανέβαλε τη συνάντησή μας.
Αλλά δεν πειράζει.
Όπως τις φορές που πήρα την αστυνομία για τον Ντάμερ.
Έχω συνηθίσει να είμαι επίμονη.
Πώς μπορώ να σας βοηθήσω σήμερα;
Ήθελα να μάθω τι πρόοδος υπάρχει σχετικά με το πάρκο.
Το πάρκο;
Το πάρκο-μνημείο.
Μου είπαν ότι η πόλη σχεδίαζε να μετατρέψει τα διαμερίσματα Όξφορντ
στην 25η οδό
σε πάρκο μετά την κατεδάφισή τους.
Έγραψα στο γραφείο σας λέγοντας ότι πρέπει να κάνετε το πάρκο
μνημείο για τα θύματα του Ντάμερ.
Και μου γράψατε ένα πολύ ωραίο γράμμα.
Υπογράψατε με το όνομά σας, είπατε ότι θα το δείτε.
Ναι, σωστά.
Οπότε, είμαι εδώ εκ μέρους των οικογενειών των θυμάτων για ενημέρωση.
Πέρασα από εκεί τις προάλλες και είναι ακόμα ένα άδειο οικόπεδο.
Πάνε σχεδόν δύο χρόνια.
Κοιτάζω στο σύστημά μας.
Φαίνεται ότι ακόμα περιμένουμε κάποιες εγκρίσεις για άδειες.
Πόσο καιρό παίρνουν;
Θα πρέπει να τελειώσουν την επιθεώρηση ασφαλείας τα Δημόσια Έργα,
αλλά πρώτα πρέπει να ξεκινήσει η επιθεώρηση από την Πολεοδομία.
Κυρία Γιανγκ,
ζητάμε απλώς ένα αναθεματισμένο πάρκο. Δεν θα 'πρεπε να είναι τόσο δύσκολο.
Δεν σας ζητήσαμε το Ταζ Μαχάλ.
Κα Κλίβελαντ, οποιαδήποτε κατασκευή στην πόλη απαιτεί πολλή γραφειοκρατία.
Καταλαβαίνω ότι είναι εκνευριστικό.
Να είμαι ειλικρινής;
Υπάρχουν πολλοί εδώ
που δεν θέλουν να χτίσουν κάτι εκεί.
Προτιμούν να ξεχάσουν τι έγινε.
Δεν μπορούν να ξεχάσουν όλοι.
Κατεδαφίσατε το κτίριο, αλλά δεν διαγράφεται αυτό που συνέβη.
Διαγράφει μόνο τα θύματα.
Και ζητάμε απλώς να βάλετε κάτι σ' εκείνο το μέρος
που τιμά τη μνήμη τους.
Αυτό είναι το σωστό.
Αυτό είναι το αξιοπρεπές.
Σας παρακαλώ, θα το συζητήσετε με τον προϊστάμενό σας
ή όποιον μπορεί να κάνει κάτι;
Βεβαίως.
Και θα κάνω ό,τι μπορώ για να επισπεύσω τη διαδικασία.
Όμως, ξέρω ότι αυτά παίρνουν χρόνο.
Φοβάμαι ότι θα πρέπει να περιμένετε λιγάκι παραπάνω.
Δεν πειράζει, κυρία Γιανγκ.
Έχω συνηθίσει να περιμένω.
Είμαι αποφασισμένη να τα καταφέρω.
Για τα θύματα.
Για τις οικογένειες.
Δεν θα αφήσω να θυμούνται μόνο τον Τζεφ Ντάμερ και το κακό του.
Όσο ακόμα αναπνέω, θα περιμένω.
ΔΕΝ ΧΤΙΣΤΗΚΕ ΚΑΝΕΝΑ ΠΑΡΚΟ Ή ΜΝΗΜΕΙΟ ΓΙΑ ΤΑ ΘΥΜΑΤΑ ΤΟΥ ΝΤΑΜΕΡ
ΣΤΗ ΘΕΣΗ ΤΩΝ ΔΙΑΜΕΡΙΣΜΑΤΩΝ ΟΞΦΟΡΝΤ.
ΣΤΙΒΕΝ ΧΙΚΣ 18 ΕΤΩΝ, 18 ΙΟΥΝΙΟΥ 1978
ΣΤΙΒΕΝ ΤΟΥΟΜΙ 24 ΕΤΩΝ, 20 ΝΟΕΜΒΡΙΟΥ 1987
ΤΖΕΪΜΣ ΝΤΟΞΤΕΪΤΟΡ 14 ΕΤΩΝ, 16 ΙΑΝΟΥΑΡΙΟΥ 1988
ΡΙΤΣΑΡΝΤ ΓΚΕΡΕΡΟ 22 ΕΤΩΝ, 24 ΜΑΡΤΙΟΥ 1988
ΑΝΤΟΝΙ ΣΙΑΡΣ 24 ΕΤΩΝ, 25 ΜΑΡΤΙΟΥ 1989
ΡΕΪΜΟΝΤ ΣΜΙΘ 32 ΕΤΩΝ, 20 ΜΑΪΟΥ 1990
ΕΝΤΟΥΑΡΝΤ ΣΜΙΘ 27 ΕΤΩΝ, ΙΟΥΝΙΟΣ 1990
ΕΡΝΕΣΤ ΜΙΛΕΡ 23 ΕΤΩΝ, ΣΕΠΤΕΜΒΡΙΟΣ 1990
ΝΤΕΪΒΙΝΤ ΤΟΜΑΣ 22 ΕΤΩΝ, 24 ΣΕΠΤΕΜΒΡΙΟΥ 1990
ΚΕΡΤΙΣ ΣΤΡΟΤΕΡ 17 ΕΤΩΝ, ΦΕΒΡΟΥΑΡΙΟΣ 1991
ΕΡΟΛ ΛΙΝΤΣΕΪ 19 ΕΤΩΝ, 7 ΑΠΡΙΛΙΟΥ 1991
ΤΟΝΙ ΧΙΟΥΖ 31 ΕΤΩΝ, 24 ΜΑΪΟΥ 1991
ΚΟΝΕΡΑΚ ΣΙΝΘΑΣΟΜΦΟΝ 14 ΕΤΩΝ, 27 ΜΑΪΟΥ 1991
ΜΑΤ ΤΕΡΝΕΡ 20 ΕΤΩΝ, 30 ΙΟΥΝΙΟΥ 1991
ΤΖΕΡΕΜΑΪΑ ΓΟΥΕΪΝΜΠΕΡΓΚΕΡ 23 ΕΤΩΝ, 5 ΙΟΥΛΙΟΥ 1991
ΟΛΙΒΕΡ ΛΕΪΣΙ 24 ΕΤΩΝ, 15 ΙΟΥΛΙΟΥ 1991
ΤΖΟΖΕΦ ΜΠΡΕΪΝΤΧΟΦΤ 25 ΕΤΩΝ, 19 ΙΟΥΛΙΟΥ 1991
Υποτιτλισμός: Γκέλη Τόγια